CELEX: 62012CN0194
Language: el
Date: 2012-04-26 00:00:00
Title: Υπόθεση C-194/12: Αίτηση για την έκδοση προδικαστικής αποφάσεως, την οποία υπέβαλε το Juzgado de lo Social n °1 de Benidorm (Ισπανία) στις 26 Απριλίου 2012 — Concepción Maestre García κατά Centros Comerciales CARREFOUR S.A.

28.7.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 227/7
            
         Αίτηση για την έκδοση προδικαστικής αποφάσεως, την οποία υπέβαλε το Juzgado de lo Social no 1 de Benidorm (Ισπανία) στις 26 Απριλίου 2012 — Concepción Maestre García κατά Centros Comerciales CARREFOUR S.A.
   (Υπόθεση C-194/12)
   2012/C 227/11
   Γλώσσα διαδικασίας: η ισπανική
   
      Αιτούν δικαστήριο
   
   Juzgado de lo Social no 1 de Benidorm
   
      Διάδικοι στην υπόθεση της κύριας δίκης
   
   
      Ενάγουσα: Concepción Maestre García
   
      Εναγομένη: Centros Comerciales CARREFOUR S.A.
   
      Προδικαστικά ερωτήματα
   
   
               1)
            
            
               Αντιβαίνει στο άρθρο 7, παράγραφος 1, της οδηγίας 2003/88 (1) του Ευρωπαϊκού Κοινοβουλίου και του Συμβουλίου, της 4ης Νοεμβρίου 2003, σχετικά με ορισμένα στοιχεία της οργάνωσης του χρόνου εργασίας, ερμηνεία της εθνικής ρυθμίσεως υπό την έννοια ότι δεν δύναται να διακοπεί η περίοδος αδείας ώστε να ληφθεί μεταγενέστερα η πλήρης –ή η υπόλοιπη– άδεια, αν οι συνέπειες της προσωρινής ανικανότητας προς εργασία επήλθαν πριν από την περίοδο αδείας και υπήρχαν υπηρεσιακοί και οργανωτικοί λόγοι οι οποίοι παρεμπόδισαν τη λήψη αδείας σε άλλη μεταγενέστερη περίοδο;
            
         
               2)
            
            
               Αντιβαίνει στο άρθρο 7, παράγραφος 1, της οδηγίας 2003/88 του Ευρωπαϊκού Κοινοβουλίου και του Συμβουλίου, της 4ης Νοεμβρίου 2003, σχετικά με ορισμένα στοιχεία της οργάνωσης του χρόνου εργασίας, ερμηνεία της εθνικής ρυθμίσεως υπό την έννοια ότι παρέχει τη δυνατότητα στην επιχείρηση να καθορίζει μονομερώς περίοδο αδείας συμπίπτουσα με περίοδο προσωρινής ανικανότητας προς εργασία, αν ο εργαζόμενος δεν δήλωσε προηγουμένως ότι προτιμά να λάβει άδεια σε άλλη χρονική περίοδο και υφίσταται συμφωνία μεταξύ των εκπροσώπων των εργαζομένων στην επιχείρηση και της επιχειρήσεως, η οποία το επιτρέπει;
            
         
               3)
            
            
               Αντιβαίνει στο άρθρο 7, παράγραφος 1, της οδηγίας 2003/88 του Ευρωπαϊκού Κοινοβουλίου και του Συμβουλίου, της 4ης Νοεμβρίου 2003, σχετικά με ορισμένα στοιχεία της οργάνωσης του χρόνου εργασίας, ερμηνεία της εθνικής ρυθμίσεως υπό την έννοια ότι παρέχει τη δυνατότητα οικονομικής αντισταθμίσεως της μη ληφθείσας αδείας λόγω προσωρινής ανικανότητας προς εργασία εάν υφίστανται υπηρεσιακοί ή οργανωτικοί λόγοι οι οποίοι παρεμποδίζουν στην πράξη τη λήψη αδείας, μολονότι δεν έχει λήξει η σύμβαση εργασίας;
            
         
      (1)  EE L 299, σ. 9.